钦定古今图书集成/历象汇编/庶征典/第113卷 > 《礼纬》 > 《稽命征》
## 钦定古今图书集成/历象汇编/庶征典/第113卷 > 《礼纬》 > 《稽命征》

颛顼有三子，生而亡去，为疫鬼。一居江水，是为疟鬼；
一居若水，为魍魉鬼；一居宫室区隅，善惊人，小儿为
小鬼。于是常以正岁、十二月，令礼官方相氏掌熊罴，
黄金四目，元衣𫄸裳，执戈扬盾，帅百隶及童子而时
傩，以索室而驱疫鬼。以桃弧苇矢鼓工且射之，以赤
丸五谷等洒扫，以祛除疾疫。